Pedro Suárez de Deza

Pedro Suárez de Deza, nado en Santiago de Compostela e finado na mesma cidade no ano 1206, foi un sacerdote e bispo galego.

Foi bispo de Salamanca (1166-1173) e posteriormente arcebispo de Santiago de Compostela (1173-1206). Durante o seu mandato en Compostela rematou o pórtico da Gloria da Catedral compostelá. En 1177, organizou a arquidiocese dividíndoa en cinco distritos.

Protexeu o ensino tanto en Salamanca coma en Santiago. Sábese que promoveu nesta última sé os estudos de Dereito.

Categoría:Arcebispos e bispos de Compostela - Iria
Categoría:Finados en 1206
Categoría:Arcebispos católicos de España
Categoría:Arcebispos da Igrexa católica latina